EkBass/fiwiki-20250220-pages-articles huggingface dataset:
José Eibenschütz

thumb|José Eibenschütz 1890-luvulla. Valokuva on omistettu Georg Schnéevoigtille. Alexander Joseph ”José” Eibenschütz (8. tammikuuta 1872 Frankfurt am Main, Saksan valtakunta – 27. marraskuuta 1952 Ilfeld, Nordhausen, Saksan demokraattinen tasavalta) oli saksalainen kapellimestari, viulisti ja säveltäjä, joka työskenteli myös Suomen suuriruhtinaskunnassa.Jung, Hans Rudolf: José Eibenschütz. Lexikon verfolgter Musiker und Musikerinnen der NS-Zeit. Universität Hamburg, 2007. José Eibenschützin vanhemmat olivat laulajia. Eibenschütz opiskeli musiikkia Frankfurtin konservatoriossa. Opistojensa jälkeen hän muutti vuonna 1892 Koblenziin ja toimi siellä viulunsoitonopettajana ja kaupunginorkesterin konserttimestarina. Seuraavana vuonna hän siirtyi konserttimestariksi Pietariin, ja vuonna 1894 hän muutti Turkuun Soitannollisen Seuran orkesterin konserttimestariksi ja orkesterinjohtajaksi. Hänen ystäväpiiriinsä kuului muiden muassa Jean Sibelius, ja tämän Romanssi op. 42 on omistettu Eibenschützille. Turussa kantaesitettiin Eibenschützin ooppera Ann Mari vuonna 1897, nimiroolissa Emma Engdahl-Jägerskiöld, ja Turussa syntyivät hänen lapsensa Edvard (s. 1894) ja Olof (s. 1898). Perhe asui Suomessa vuoteen 1905 saakka. Suomen-aikansa jälkeen Eibenschütz työskenteli musiikinjohtajana Görlitzissä ja sitten Hampurin filharmonisen orkesterin johtajana 1908–1921, Oslon filharmonisen orkesterin johtajana 1921–1927 ja Hampurin radion (NORAG) kapellimestarina ja musiikkipäällikkönä vuodesta 1928.Otavan Iso Musiikkitietosanakirja 2, s. 134. Helsinki 1977. ISBN 951-1-04191-6 Kansallissosialistien valtaantulon jälkeen Eibenschütz joutui vaikeuksiin, koska hänen isänsä oli juutalainen. Eibenschütz liittyi kansallissosialistiseen puolueeseen mutta ei kyennyt osoittamaan arjalaisuuttaan. Hän koetti oikeusprosessien avulla todistaa, että hänen biologinen isänsä olisi ollut eräs arjalainen teollisuusmies, mutta hävisi jutut, eikä hänen sallittu harjoittaa ammattiaan maassa. Vuonna 1935 hän joutui muuttamaan toisen vaimonsa appivanhempien luo Südharziin, ja aviopari asui siellä sodan ajan. Monissa hakuteoksissa – myös Otavan Isossa Musiikkitietosanakirjassa – mainitaan virheellisesti, että Eibenschütz olisi emigroitunut vuonna 1933 Yhdysvaltoihin. Sodan jälkeen huhuttiin, että Eibenschütz olisi toiminut yhteistyössä natsien kanssa, ja hän johti ainoastaan muutamia studiokonsertteja. Hänen terveytensä heikkeni, eikä vuodeksi 1952 suunniteltu Suomen-matka toteutunut. Hän kuoli marraskuussa 1952 Ilfeldin sairaalassa. ==Lähteet== Luokka:Saksalaiset kapellimestarit Luokka:Saksalaiset viulistit Luokka:Saksalaiset säveltäjät Luokka:Vuonna 1872 syntyneet Luokka:Vuonna 1952 kuolleet
Abrahams

Abrahams on muun muassa seuraavien henkilöiden sukunimi: * Galenus Abrahams (k. 1706), mennoniittasaarnaaja sekä piispa Alankomaissa * Harold Abrahams (1899–1978), brittiläinen pikajuoksija ja olympiavoittaja * Jim Abrahams (1944–2024), yhdysvaltalainen komediaelokuvien ohjaaja ja -käsikirjoittaja * Mick Abrahams (s. 1943), brittiläinen rockkitaristi * Mort Abrahams (1916–2009), yhdysvaltalainen elokuvatuottaja * Peter Abrahams (1919–2017), eteläafrikkalainen kirjailija ja toimittaja.
Tate McRae

Tate Rosner McRae (s. 1. heinäkuuta 2003) on kanadalainen laulaja ja tanssija. McRae aloitti tanssimisen kuusivuotiaana ja kilpailemaan hän aloitti kahdeksanvuotiaana. Hän osallistui ensimmäiseen tanssikilpailuun vuonna 2011 ja voitti myöhemmin hopeamitalin Youth America Grand Prix -kilpailun viimeisellä kierroksella vuonna 2015. Seuraavana vuonna hän kilpaili Foxin televisiosarjassa Tanssi jos osaat ja sijoittui kolmanneksi. McRae sai aluksi huomiota Youtube-kanavallaan, missä hän teki musiikkisarjaa ”Create With Tate”, jossa hän julkaisi itse tallentamiaan kappaleita. McRae allekirjoitti levytyssopimuksen RCA Recordsin kanssa ja vuonna 2020 hän julkaisi ensimmäisen EP-levyn All the Things I Never Said. Hän julkaisi myöhemmin samana vuonna singlejä, kuten ”You Broke Me First” ja ”Lie To Me”. Vuonna 2021 hän julkaisi toisen EP-levyn Too Young to Be Sad. Ensimmäinen studioalbumi I Used to Think I Could Fly julkaistiin 27. toukokuuta 2022. == Diskografia == === Studioalbumit === * I Used to Think I Could Fly (2022) * Think Later (2023) * So Close to What (2025) === EP:t === * All the Things I Never Said (2020) * Too Young to Be Sad (2021) == Lähteet == Luokka:Kanadalaiset poplaulajat Luokka:Vuonna 2003 syntyneet Luokka:Elävät henkilöt
Benee

Stella Bennett, taiteilijanimeltään Benee (s. 2000 Auckland, Uusi-Seelanti) on uusiseelantilainen laulaja. Bennett aloitti julkaisemaan kappaleita verkkoon hänen viimeisen high schoolin lukuvuotensa aikana. Vuonna 2017 hän julkaisi esikoissinglen ”Tough Guy”, jota seurasi vuotta myöhemmin ”Soaked”, joka saavutti Uudessa-Seelannissa singlelistan sijan 14. Bennett allekirjoitti levytyssopimuksen Republic Recordsin kanssa vuoden 2019 alussa. Hän julkaisi ensimmäisen EP-levyn Fire on Marzz kesäkuussa 2019 ja toisen EP:n Stella & Steve marraskuussa 2019. Marraskuussa 2020 Bennett julkaisi esikoisalbumin Hey U X, jossa oli mukana esimerkiksi Grimes ja Lily Allen. == Diskografia == === Studioalbumit === *Hey U X (2020) === EP:t === *Fire on Marzz (2019) *Stella & Steve (2019) == Lähteet == Luokka:Vuonna 2000 syntyneet Luokka:Elävät henkilöt Luokka:Uusiseelantilaiset laulajat
Juhana Pohjola

Juhana Markus Pohjola (s. 27. maaliskuuta 1972 Helsinki) on Suomen evankelisluterilaisen lähetyshiippakunnan järjestyksessä toinen piispa ja entinen Suomen evankelis-luterilaisen kirkon pappi. Lähetyshiippakunnan hiippakuntakokous valitsi hänet tehtäväänsä 23. tammikuuta 2021, ja hänen vihkimysmessunsa tapahtui Lähetyshiippakunnan kesäjuhlilla elokuussa Loimaan evankelisella kansanopistolla https://www.lhpk.fi/juhana-pohjola-vihittiin- lahetyshiippakunnan-piispaksi/. Pohjola on toiminut vuodesta 2013 lähtien Lähetyshiippakunnan hiippakuntadekaanina ja sitä ennen Luther-säätiön dekaanina vuodesta 2000 alkaen. Pohjola on suorittanut teologian maisterin opinnot Helsingin yliopistossa ja Master of Sacred Theologyn opinnot Concordia Theological Seminaryssa Indianan Fort Waynessa. Hän väitteli vuonna 2014 Helsingin yliopistosta teologian tohtoriksi. Opinnoissaan Pohjola on tutkinut muiden muassa kirkkoisä Tertullianusta, Hermann Sassen käsitystä kirkollisesta yhteydestä sekä suomalaisten ordinaatiokaavojen käsitystä pappisvihkimyksestä ja -virasta. Pohjola sai syksyllä 2022 Concordia Theological Seminarysta teologian kunniatohtorin arvon. Alkujaan Pohjola vihittiin papiksi Oulun hiippakunnassa vuonna 1999, ja hänelle annettiin virkamääräys Suomen Luther- säätiön palvelukseen. Myöhemmin hänen papinoikeutensa kuitenkin poistettiin, koska Luther-säätiön katsottiin olevan erkaantunut Suomen evankelis- luterilaisesta kirkosta omaksi kirkkokunnakseen. Pohjola toimi vuosina 2000–2010 Luther-säätiön/Lähetyshiippakunnan Pyhän Markuksen seurakunnan vastaavana pastorina Helsingissä ja 2011–2012 vierailevana tutkijana Kanadan St Catharinessa Concordia Lutheran Theological Seminaryssä. Pohjola on naimisissa musiikin maisteri Päivi Pohjolan kanssa ja on neljän lapsen isä. Pohjola on ollut syytteessä kiihotuksesta kansanryhmää vastaan, koska Luther- säätiön asiamiehenä ja Lähetyshiippakunnan piispana hän on ollut julkaisemassa ja levittämässä Päivi Räsäsen kirjoittamaa pamflettia Mieheksi ja naiseksi hän heidät loi: Homosuhteet haastavat kristillisen ihmiskäsityksen.Samuli Suonpää, Luterilainen pappi teki kolme rikosilmoitusta Päivi Räsäsestä – näillä perusteilla poliisi lopetti tutkinnan Suomen Kuvalehti 24.1.2022 Sekä käräjäoikeus että hovioikeus (14.11.2023) hylkäsivät syytteet. Asia eteni ainakin Räsäsen osalta KKO:een. == Lähteet == Luokka:Vuonna 1972 syntyneet Luokka:Suomalaiset teologit Luokka:Suomalaiset piispat Luokka:Luterilaiset piispat Luokka:Elävät henkilöt Luokka:Suomen evankelisluterilainen lähetyshiippakunta
Anniina Valtonen

Anniina Valtonen (o.s. Törmä, s. 20. joulukuuta 1989 Kempele) on suomalainen meteorologi, joka on tullut tunnetuksi työstään televisiossa. == Ura == Valtonen opiskeli meteorologiaa Helsingin yliopistossa ja on koulutukseltaan filosofian maisteri. Hän aloitti yliopisto-opintonsa syksyllä 2008 ja valmistui vuonna 2015. Hänen gradunsa aihe oli Meteorologin rooli ja lisäarvo sään ennustamisessa (2015).Anniina Törmä Helka-tietokannassa. Valtonen pääsi töihin Ilmatieteen laitoksen sääpäivystykseen kesällä 2011, jo ennen kandidaatiksi valmistumista. Vuosina 2012–2016 hän on toiminut televisiometeorologina Nelosella ja vuodesta 2019 alkaen Ylellä. Vuoden 2022 alusta hän ryhtyi juontamaan Yleisradion TV1-kanavan Puoli Seitsemän -tv- ohjelmaa kerran viikossa, perjantaisin. Marraskuussa 2022 Valtonen ilmoitti saaneensa Ylelle vakituisen työsopimuksen ja jätti Ilmatieteen laitoksella työskentelyn vuoden lopussa. Valtonen alkoi juontamisen ohella toimittaa Puoli Seitsemässä myös ilmastoaiheisia juttuja. Lisäksi hänet nähdään edelleen tekemässä säävuoroja uutislähetysten yhteydessä. Valtonen valittiin vuoden 2021 parhaaksi esiintyjäksi televisioalan Kultainen Venla -gaalassa. Hän oli ehdolla myös vuoden 2020 parhaaksi esiintyjäksi. Valtonen oli yksi kategorian kolmesta finalistista yleisöäänestyksen perusteella ja teki historiaa olemalla ensimmäinen meteorologi, joka kyseiseen saavutukseen on yltänyt. == Lähteet == == Aiheesta muualla == * Luokka:Suomalaiset meteorologit Luokka:Suomalaiset televisiokasvot Luokka:Vuonna 1989 syntyneet Luokka:Elävät henkilöt
Luettelo Liisi Oterman löytämistä asteroideista

__EISISLUETT__Tällä sivulla luetellaan suomalaisen tähtitieteilijän Liisi Oterman löytämät numeroidut asteroidit (54 kpl). Löydöt on tehty Turussa vuosina 1938–1953.Oja 2003, s. 70–78. Numero ja nimi Löydetty Lähteet 1504 Lappeenranta 23. maaliskuuta 1939 Oja 2003, s. 71. 1507 Vaasa 12. syyskuuta 1939 1522 Kokkola 18. marraskuuta 1938 Oja 2003, s. 72. 1540 Kevola 16. marraskuuta 1938 1544 Vinterhansenia 15. lokakuuta 1941 1545 Thernöe 15. lokakuuta 1941 1558 Järnefelt 20. tammikuuta 1942 1559 Kustaanheimo 20. tammikuuta 1942 1679 Nevanlinna 18. maaliskuuta 1941 Oja 2003, s. 73. 1680 Per Brahe 12. helmikuuta 1942 1695 Walbeck 15. lokakuuta 1941 1705 Tapio 26. syyskuuta 1941 1758 Naantali 18. helmikuuta 1942 1882 Rauma 15. lokakuuta 1941 2064 Thomsen 8. syyskuuta 1942 Oja 2003, s. 74. 2107 Ilmari 12. marraskuuta 1941 2159 Kukkamäki 16. lokakuuta 1941 2195 Tengström 27. syyskuuta 1941 2268 Szmytowna 6. marraskuuta 1942 2291 Kevo 19. maaliskuuta 1941 2332 Kalm 4. huhtikuuta 1940 2501 Lohja 14. huhtikuuta 1942 2640 Hällström 18. maaliskuuta 1941 Oja 2003, s. 75. 2717 Tellervo 29. marraskuuta 1940 2774 Tenojoki 3. lokakuuta 1942 2803 Vilho 29. marraskuuta 1940 2804 Yrjö 19. huhtikuuta 1941 2805 Kalle 15. lokakuuta 1941 2827 Vellamo 11. helmikuuta 1942 Oja 2003, s. 76. 2828 Iku-Turso 18. helmikuuta 1942 2840 Kallavesi 15. lokakuuta 1941 2841 Puijo 26. helmikuuta 1943 2846 Ylppö 12. helmikuuta 1942 2857 NOT 17. helmikuuta 1942 2912 Lapalma 18. helmikuuta 1942 2946 Muchachos 15. lokakuuta 1941 2988 Korhonen 1. maaliskuuta 1943 3132 Landgraf 29. marraskuuta 1940 3381 Mikkola 15. lokakuuta 1941 Oja 2003, s. 77. 3497 Innanen 19. huhtikuuta 1941 3597 Kakkuri 15. lokakuuta 1941 3811 Karma 13. lokakuuta 1953 3892 Dezsö 19. huhtikuuta 1941 4133 Heureka 17. helmikuuta 1942 4163 Saaremaa 19. huhtikuuta 1941 4227 Kaali 17. helmikuuta 1942 5216 Cannizzo 16. huhtikuuta 1941 Oja 2003, s. 78. (5534) 1941 UN 15. lokakuuta 1941 (5611) 1943 DL 26. helmikuuta 1943 (5985) 1942 RJ 7. syyskuuta 1942 6886 Grote 11. helmikuuta 1942 7267 Victormeen 23. helmikuuta 1943 11780 Thunder Bay 3. lokakuuta 1942 (15198) 1940 GJ 5. huhtikuuta 1940 == Katso myös == * Luettelo Yrjö Väisälän löytämistä asteroideista == Lähteet == * === Viitteet === Luokka:Asteroidit Oterman löytämistä asteroideista
Fanta Siby

Fanta Siby (s. 1962 Bandiagara) on malilainen lääkäri, joka toimii maan terveys- ja sosiaaliministerinä. Siby valmistui lääketieteen tohtoriksi Malin lääketieteellisestä korkeakoulusta vuonna 1990. Hän työskenteli Koulikoron poliklinikan päälääkärinä ja vuodesta 2000 lähtien kansallisessa terveyshallinnossa. Siby nimitettiin Bamakon piirikunnan terveysjohtajaksi vuonna 2005 ja kansallisen rokotuskeskuksen rokotusohjelman päälliköksi vuonna 2015. Vuosina 2016–2017 hän toimi aids-yksikön koordinaattorina ja vuodesta 2017 Unicefin tehtävissä. Siby nimitettiin Moctar Ouanen johtaman siirtymäkauden hallituksen terveys- ja sosiaalikehitysministeriksi lokakuussa 2020. ==Lähteet== Luokka:Malilaiset lääkärit Luokka:Malilaiset poliitikot Luokka:Vuonna 1962 syntyneet Luokka:Elävät henkilöt
Mafy

MAFY Oy (myös Mafy-valmennus) on suomalainen valmennuskursseja ja oppimateriaaleja tarjoava yritys. Vuoden 2021 kevääseen mennessä yritys oli järjestänyt valmennuskursseja teknis-tieteellisen, lääketieteellisen ja kauppatieteellisen tiedekunnan pääsykokeita varten. ==Lähteet== ==Aiheesta muualla== * Yrityksen verkkosivu Luokka:Suomalaiset yritykset
Ingenuity

Ingenuity, tunnettu myös nimellä Mars Helicopter, on NASAn Mars 2020 -projektia varten kehittämä drooni. Se laskeutui Nasan Perseverance-mönkijän kanssa Mars-planeetalle 18. helmikuuta 2021. Laitteen tarkoitus on testata tulevia Mars-planeetan tutkimusmenetelmiä. Laite teki ensilentonsa 19. huhtikuuta 2021. Kahden vuoden aikana 21. huhtikuuta 2023 mennessä se oli tehnyt 50 lentoa Marsin kaasukehässä. 72:nnen lennon laskeutumisvaiheessa 18. tammikuuta 2024 roottori osui hiekkaan ja vaurioitui lentokelvottomaksi vinosta laskeutumiskulmasta johtuen. Koko uransa aikana laite ehti lentää yhteensä noin 129 minuuttia. Alun perin sen oli tarkoitus olla toiminnassa 30 päivän ajan. Laitteen massa on 1,8 kg, korkeus 0,49 metriä ja halkaisija 1,2 metriä. == Nimi == Tammikuussa 2020 NASA ilmoitti lentolaitteen nimen olevan Ingenuity. Nimi tarkoittaa ”Kekseliäisyys” tai ”Nerokkuus”. ==Lähteet== == Aiheesta muualla == * Ingenuity Luokka:Mars-luotaimet Luokka:Vuoden 2021 avaruustoiminta
Howard Skempton

Howard Skempton (s. 31. lokakuuta 1947 Chester) on brittiläinen säveltäjä, pianisti ja harmonikansoittaja.Howard Skempton AllMusicHoward Skempton Café OTO == Elämä ja ura == Skempton opiskeli Ealing Art Collegessa (1967–1968) ja Morley Collegessa (1968–1971). Hänen sävellysopettajiensa joukossa oli Cornelius Cardew. Vuonna 1969 Skempton perusti Cardew'n ja Michael Parsonsin kanssa kokeelliseen nykymusiikkiin erikoistuneen Scratch Orchestran. Vuonna 1974 kokoonpano hajosi, sillä Skempton ja Parsons vastustivat Cardew'n ja muiden pyrkimyksiä yhdistää yhtyeen toimintaan marxilaisen politiikan tekeminen. Skempton ja Parsons kuitenkin jatkoivat yhteistyötä duona. Skempton on työskennellyt sävellysprofessorina Birminghamin kuninkaallisessa konservatoriossa. == Musiikki == Skemptonin tyylille ominaisia ovat hitaat tempot, selkeät tekstuurit, niukka temaattinen kehittely ja ilmaisun suppeus. Skempton on yksi harvoista kokeellisen musiikin säveltäjistä, jotka käyttävät säännöllisesti harmonikkaa teoksissaan. Hänen suosituimpiin teoksiinsa kuuluu Lento (1990) orkesterille. Hän on säveltänyt myös konserttoja, kuten yhden kampiliiralle ja lyömäsoittimille (1995). BBC tilasi häneltä John Tilburya vartenHoward Skempton Royal Birmingham Conservatoire pianokonserton, joka kantaesitettiin Huddersfieldin nykymusiikkifestivaalilla vuonna 2015. Toukokuussa 2005 Skempton sai parhaan kamarimusiikkiteoksen palkinnon Royal Philharmonic Societylta jousikvartetollaan Tendrils. Joulukuussa 2005 sama teos toi säveltäjälleen British Composer Awardin kamarimusiikkikategoriassa. Toisen British Composer Awardin Skempton sai vuonna 2008 laulusarjalla The Moon Is Flashing tenorille ja orkesterille. Skemptonin kuoroteosten joukossa ovat Magnificat ja Nunc dimittis (2003) sekä Missa brevis (2007). Hänen baritonille ja pienelle kokoonpanolle säveltämänsä The Rime of the Ancient Mariner (2015) levytettiin vuonna 2017 Roderick Williamsin toimiessa laulusolistina. == Lähteet == Luokka:Brittiläiset säveltäjät Luokka:Brittiläiset pianistit Luokka:Brittiläiset harmonikansoittajat Luokka:Vuonna 1947 syntyneet Luokka:Elävät henkilöt
Valduezankoira

Valduezankoira (Valdueza) on espanjalainen koirarotu. Sillä ei ole FCI:n hyväksyntää, mutta Espanjan Kennelliitto on tunnustanut sen viralliseksi roduksi. == Ulkonäkö == Valduezankoira on kookas ja maatiaismaisesta ulkonäöstään huolimatta samalla myös jalopiirteinen ja elegantti. Pää on voimakas olematta raskas. Kallon ja kuonon välinen suhde on 1/1 eli ne ovat suunnilleen yhtä pitkät. Kallo on lähes litteä ja leveydeltään suunnilleen pituuttaan vastaava. Otsapenger ei ole kovin korostunut, mutta kuitenkin ilmeinen. Kirsun sävy vaihtelee lihanvärisestä mustaan. Silmät ovat mantelinmuotoiset ja keskikokoiset ja ilmeeltään eloisat. Korvat ovat keskikokoiset ja ylöskiinnittyneet. Niska on keskikokoinen ja lihaksikas. Runko on lähes neliömäinen ja hieman korkeuttaan pidempi. Kaksinkertainen karvapeite on karkea ja tiheä, mieluiten 3–8 cm pitkä; pään alueella se on lyhyempi kuin muualla. Väritys on mieluiten valkoinen tai vahankelmeä; vaaleita hiekanvärisiä laikkuja voi esiintyä päässä ja rungossa. Säkäkorkeus vaihtelee uroksilla 67–75 cm ja nartuilla 66–72 cm välillä.Perro Montero de Valdueza. Real Sociedad Canina de España. Haettu 19.2.2021. Espanjassa sekä korvat että häntä perinteisesti typistetään mahdollisten metsästystyössä sattuvien haavereiden välttämiseksi. == Luonne ja käyttäytyminen == Rotu on erittäin sosiaalinen, säyseä ja tottelevainen. Se tulee hyvin toimeen sekä ihmisten että muiden koirien kanssa. Se kuuluu ns. rehala-tyyppisiin koiriin eli ajuekoiriin, joiden kanssa metsästetään "perinteiseen espanjalaiseen tapaan" erityisesti Iberian niemimaan etelä- ja keskiosissa. == Alkuperä == Valduezan rehala-metsästyskoiria alkoi alun perin kasvattaa Alonso Álvarez de Toledo y Cabeza de Vaca 1940-luvulla, ja hänen jälkeensä hänen työtään jatkoi hänen poikansa, Valduezan markiisi Alonso Álvarez de Toledo y Urquijo. Alusta lähtien tavoitteena oli saada aikaan rehala-metsästykseen soveltuva koira, joka sopeutuisi työskentelemään erityisesti Toledon ja Extremaduran vuoristoalueiden sekä Sierra Morenan maastossa. Jalostuksessa tiedetään käytetyn ison karkeakarvaisen andalusianpodencon valkoista, pitkäkarvaista Podenco Campanero-variaatiota, kevytrakenteisia extremaduralaisia mastiffeja sekä griffon nivernaisia.Spain’s Newest Hunting Breed. National Purebred Dog Day, 29.7.2020. Haettu 19.2.2021. Podencolta jalostuslinjoihin periytyi nopeutta, ketteryyttä, kestävyyttä, sitkeyttä ja eloisuuttaValdueza. Adopt a Griffon. Haettu 19.2.2021., mastiffeilta voimaa ja majesteettisuutta, griffonilta sitkeyttä ja hyvää villisian jäljestyskykyä. Nykyisin rotu on sekä ulkoisesti että luonteeltaan erittäin yhtenäinen. === Etymologia === Rotu on nimetty Valduezan eli Villanueva de Valduezan markiisin mukaan, jonka hallintoalue vastaa nykyistä Léonin maakunnassa sijaitsevaa Ponferradaa. Lisäksi Valduezan vuoristo ja Valduezan comarca ovat niin ikään Léonin maakunnassa sijaitsevia paikkoja. Sana montero viittaa metsästykseen. == Lähteet == Luokka:Espanjalaiset koirarodut Luokka:FCI:n ulkopuoliset rodut Luokka:Vuoristokoirat Luokka:Metsästyskoirat
Turritopsis dohrnii

Turritopsis dohrnii on pieni, biologisesti kuolematon polyyppieläinlaji, joka elää trooppisten alueiden vesistöissä. Se on yksi esimerkki harvoista eläimistä, jotka kykenevät palautumaan täysin sukukypsymättömään tilaan. Laji tunnetaan sen harvinaislaatuisista ominaisuuksista, jonka vuoksi lajin meduusavaihetta on kutsuttu "kuolemattomaksi meduusaksi". Turritopsis-suvun taksonomia on vielä vakiintumaton, mutta siihen kuuluu mahdollisesti kymmenen lajia. Aiemmin suurin osa näistä luokiteltiin samaan lajiin nimen Turritopsis nutricula alle. 2000-luvun tutkimukset ovat kuitenkin paljastaneet, että Koillis-Atlantin, Välimeren, Uuden-Seelannin ja Japanin polyyppieläimet eivät olekaan samaa lajia. Välimeressä elävä biologisesti kuolematon Turritopsis- laji tunnetaan siksi nykyään nimellä Turritopsis dohrnii. == Elämänkierto ja kuolemattomuus == Yleensä polyyppieläinten elämänkiertoon kuuluvat vuorottelevat polyyppi- ja meduusavaiheet. Meduusan hedelmöittyneistä munista kehittyy planula-toukkia. Näistä taas kehittyy meren pohjassa polyyppeja, joista muodostuu kahdessa päivässä meduusoita. Nuoret meduusat saavuttavat sukukypsyyden muutamassa viikossa (20 °C:ssa kehittyminen kestää 25-30 päivää, 22 °C:ssa 18-22 päivää). Normaalisti meduusat kuolevat lisäännyttyään. Turritopsis dohrnii kykenee kuitenkin kääntämään kehityksensä meduusasta takaisin polyypiksi muuttamalla solutyyppiään transdifferentioinnilla. Näin se on biologisesti kuolematon, mutta voi toki muiden eläinten tavoin kuolla vahingoittumalla. == Lähteet == Luokka:Polyyppieläimet
Perseverance

Perseverance on noin katumaasturin kokoinen Mars-mönkijä. Nasan mönkijän tehtävänä on tutkia halkaisijaltaan 45 kilometrin Jezero-kraatteria osana Nasan Mars 2020 -tehtävää. Sen on valmistanut Jet Propulsion Laboratory. Mönkijä laukaistiin 30. heinäkuuta 2020 11:50 UTC Cape Canaveralin avaruuskeskuksesta Atlas V -kantoraketilla. Mönkijä laskeutui Marsiin 18. helmikuuta 2021. Se toimii edelleen kesäkuussa 2024. Mönkijän pituus on 2,9 metriä, leveys 2,7 metriä, korkeus 2,2 metriä ja massa 1 025 kg. Perseverancessa on orgaanisia aineita, kemikaaleja ja mineraaleja tunnistava UV- ja röntgenspektrometri. Kameralaserilla voidaan tarkastella kivien koostumusta etäältä. Robottikäsivarrella voidaan tarttua tutkimuskohteeseen. Norjan puolustusvoimien valmistamalla maaperätutkalla havaitaan pinnanalaisia kohteita ja iskuporakoneella voidaan ottaa entistä syvemmältä maaperänäytteitä, jotka tallennetaan titaanikuorisiin putkiloihin mönkijän sisään myöhemmin tapahtuvaa näytteiden hakua varten. Koelaitteistossa on tutkimusväline, jolla tutkitaan, voidaanko Marsin kaasukehän hiilidioksidista valmistaa happea. Perseverancessa on sama runko kuin aikaisemmassa Curiosity- mönkijässä, mutta vahvempi. Sen kuusi alumiinipyörää ovat Curiositya suuremmat (halkaisija 52,5 cm) ja niiden profiili on hieman erilainen kestävyyden ja kulkemisen parantamiseksi. Mönkijä on myös aikaisempia Nasan mönkijöitä ketterämpi, ja ohjelmisto sallii myös osin itsenäisen suunnistamisen. Voimanlähteenä on 4,8 kg plutoniumoksidia käyttävä ydinparisto eli radioisotooppinen termosähkögeneraattori, jonka toiminta-aika on 14 vuotta. Suunniteltu toiminta-aika on minimissään noin kaksi maan vuotta, mutta tähän asti yhdysvaltalaisten mönkijöiden toiminta-aika on ylittänyt suunnitellun ajan moninkertaisesti. Mönkijän sääasema on osin suomalaisen Vaisalan tuotantoa. Mönkijä käsittää 17 tieteellistä tutkimuslaitetta ja sisältää 19 kameraa ja kaksi mikrofonia. Mönkijä kuljettaa mukanaan myös minihelikopteri Ingenuitya, kokeellista lentolaitetta, joka yrittää ensimmäistä motorisoitua lentoa vieraalla planeetalla. == Mittalaitteita == PIA19672-Mars2020Rover- ScienceInstruments-20150610.jpg|Kaaviokuva mönkijän mittalaitteiden sijainnista PIA24426-MarsPerseveranceRover-20210216.webm|Animaatio mönkijän mittalaitteista (3:08; 16. helmikuuta 2021) ==Katso myös== *Luettelo Mars- luotaimista == Lähteet == Luokka:Vuoden 2020 avaruustoiminta Luokka:Vuoden 2021 avaruustoiminta == Ulkoiset lähteet == * Mars 2020 and Perseverance rover official site at NASA * Missä on Perseverance? Kartta * * * * Mars 2020: LANDING of Rover (3:55pm/et/usa, 18 February Luokka:Mars-luotaimet
Turun Nappulaliiga

Turun Nappulaliiga (TuNL) on vuonna 1965 perustettu turkulainen jalkapallon erikoisseura. Seurassa voi pelata jalkapalloa 6-vuotiaasta lähtien. Turun Nappulaliiga on jäsenmäärältään Länsi-Suomen piirin suurin jalkapallon junioriseura.https://www.turunnappulaliiga.fihttps://www.palloliitto.fi/jalkapallouutiset/lansi- suomen-pelipassien- seuralistaus-3172019https://1591754.169.directo.fi/@Bin/bc1a9a72d63ebb07f8eaf22fe07b60e5/1613899611/application/pdf/288411/Yhdistyksen%20säännöt%2025.11.2013%20alk.pdf. Jalkapallon Suomen mestaruuksista nappuloissa on aikoinaan pelattu vuosina 1964 – 1993; TuNL oli mestari vuosina 1971, 1975, 1976, 1981 ja 1992. Jalkapallokirja 2020 s. 395-396 == Lähteet == == Kirjallisuutta == * Laaksonen, Pentti: Turun Nappulaliiga 40 vuotta == Aiheesta muualla == * Turun Nappulaliigan kotisivut Luokka:Suomalaiset jalkapalloseurat Luokka:Vuonna 1965 perustetut urheiluseurat
Alton B. Parker

Alton Brooks Parker (14. toukokuuta 1852 – 10. toukokuuta 1926) oli yhdysvaltalainen tuomari, joka oli demokraattien presidenttiehdokkana vuoden 1904 vaaleissa, jossa hän hävisi republikaani Theodore Rooseveltille. New Yorkin osavaltiosta kotoisin oleva Parker työskenteli lakimiehenä Kingstonissa New Yorkissa, ennen kuin hänet nimitettiin New Yorkin korkeimpaan oikeuteen sekä New Yorkin hovioikeuteen; hän toimi jälkimmäisen ylituomarina vuosina 1898–1904, minkä jälkeen hän erosi ja asettui demokraattien presidenttiehdokkaaksi. Vuonna 1904 hän voitti liberaalin kustantajan William Randolph Hearstin demokraattisen puolueen ehdokkaasta Yhdysvaltain presidentiksi. Vaaleissa Parker vastusti suosittua republikaanipresidentti Theodore Rooseveltiä. Hän sai taakseen 140 valitsijamiestä Rooseveltin 336 valitsijamiestä vastaan. Vaalien jälkeen Parker palasi takaisin lakitoiminnan harjoittamiseen. Luokka:Yhdysvaltalaiset demokraattipoliitikot Luokka:Yhdysvaltalaiset tuomarit Luokka:Vuonna 1852 syntyneet Luokka:Vuonna 1926 kuolleet
McRae

McRae on muun muassa seuraavien henkilöiden sukunimi: * Alister McRae (s. 1970), skotlantilainen rallikuljettaja * Basil McRae (s. 1961), kanadalainen jääkiekkoilija * Carmen McRae (1920–1994), yhdysvaltalainen jazzlaulaja * Colin McRae (1968–2007), skotlantilainen ralliautoilija * Graham McRae (1940–2021), uusiseelantilainen F1-kuljettaja * Jimmy McRae (s. 1943), skotlantilainen ralliautoilija * Jordan McRae (s. 1991), yhdysvaltalainen koripalloilija * Lee McRae (s. 1966), yhdysvaltalainen pika- ja viestijuoksija * Philip McRae (s. 1990), yhdysvaltalainen jääkiekkoilija * Tate McRae (s. 2003), kanadalainen laulaja ja tanssija * Thomas Chipman McRae (1851–1929), yhdysvaltalainen lakimies ja demokraattisen puolueen poliitikko.
7267 Victormeen

7267 Victormeen on tähtitieteilijä Liisi Oterman vuonna 1943 löytämä asteroidi eli pikkuplaneetta. Se on nimetty Victor Ben Meenin (1910–1971) mukaan. Meen tunnisti vuonna 1950 erään Quebecissa sijaitsevan törmäyskraatterin. Tämän asteroidin väliaikainen nimi oli 1943 DF. Victormeenin likimääräinen läpimitta on 9 kilometriä. Kohde sijaitsee Auringosta suunnilleen 2,35 kertaa niin kaukana kuin Maa, ja sen kierros Auringon ympäri kestää noin 3 vuotta ja 7 kuukautta. ==Lähteet== Luokka:Marsin radan leikkaaja-asteroidit
Darobaktiini

Darobaktiini on kokeellinen antibiootti, joka saattaa tehota gramnegatiivisiin patogeeneihin. Yhdiste vaatii vielä testausta ennen kun sitä voidaan mahdollisesti käyttää hoitona ihmisten infektioissa. Darobaktiiniksi nimetty yhdiste löydettiin vuonna 2019 Photorhabdus-lajin bakteerista, jotka ovat läheistä sukua esimerkiksi Escherichia colille. Photorhabdus-lajin mikrobit ovat entomopatogeenisten nematodien symbiontteija ja löydettävissä niiden mikrobiomista. Nematodit tunkeutuvat isäntänsä toukkaan ja vapauttavat symbionttinsa, jotka pystyvät vapauttamaan hermomyrkkyjä tehden toukan liikuntakyvyttömäsi, sekä erilaisia antimikrobisia aineita jotka taistelevat toukan sisällä olevia muita bakteereita vastaan. == Rakenne ja toiminta == Darobaktiini on modifioitu heptapeptidi, sitä koodaa hiljainen operoni ja sen syntetisoidaan ribosomaalisesti. Darobaktiini koostuu seitsemästä aminohaposta ja on antibiootiksi suuri molekyyli. Darobaktiini on liian suuri pystyäkseen tunkeutumaan gramnegatiivisten bakteerien sisälle, joten sen kohteen täytyi löytyä solun ulkopuolelta. Darobaktiini kiinnittyy avoimella ulkomembraanilla sijaitsevaan BamA:han. BamA on osa BamABCDE-kompleksia, joka vastaa solun ulkomembraanin proteiinien lisäämisestä periplasmasta ulkomembraaniin. Darobaktiini inhiboi BamA:ta ja siten estää gramnegatiivisten bakteerien ulkomembraanin normaalin kehittymisen aiheuttaen lopulta solun hajoamisen ja solukuoleman. Koska vain gramnegatiivisilla bakteereilla on soluissaan BamA:ta, ei darobaktiinilla ole vaikutusta grampositiivisiin bakteereihin. Darobaktiinin on todettu inhiboivan BamA:ta sekä in vitro, että eläinmalleissa. Sillä on kohtalainen teho monia erilaisia gramnegatiivisia patogeeneja kohtaan, esimerkkeinä Escherichia coli, Klebsiella pneumoniae ja Pseudomonas auruginosa. Sen on todettu toimivan myös esimerkiksi resistenttejä ESBL- ja KPC-kantoja vastaan. == Lähteet == Luokka:Antibiootit
Rimavská Sobota (piiri)

Rimavská Sobotan piiri () on Slovakian piiri Banská Bystrican alueella. Sen väkiluku oli vuoden 2010 lopussa 82 754. Rimavská Sobotan piirillä on Slovakian sisällä yhteistä rajaa Revúcan, Breznon, Poltárin ja Lučenecin piirien kanssa. Vuoden 2010 lopussa Rimavská Sobotan piirin asukkaista 51,5 prosenttia oli naispuolisia ja noin 48,5 prosenttia miespuolisia. Vuoden 2011 lopussa piirin väestöstä muodostivat slovakit 47,4 prosenttia, unkarilaiset 36,1 prosenttia, romanit 6,2 prosenttia, tšekit, määriläiset ja sleesialaiset yhteensä 0,4 prosenttia ja muut 9,9 prosenttia. Alle 14-vuotiaiden osuus väestöstä oli vuoden 2011 lopussa 18,1 prosenttia, 15–64-vuotiaiden 70,1 prosenttia ja yli 65-vuotiaiden 11,8 prosenttia väestön keski-iän ollessa 37,6 vuotta. Rimavská Sobotan piirin väkiluvun ennakoidaan pienenevän 79 613 asukkaaseen vuoteen 2040 mennessä. == Kunnat == Rimavská Sobotan piirin 107 kuntaa. Ne kunnat, jotka ovat myös kaupunkeja ovat luettelossa lihavoituja. * Abovce * Babinec * Barca * Bátka * Belín * Blhovce * Bottovo * Budikovany * Cakov * Čerenčany * Chanava * Chrámec * Čierny Potok * Číž * Dolné Zahorany * Dražice * Drienčany * Drňa * Dubno * Dubovec * Dulovo * Figa * Gemerček * Gemerské Dechtáre * Gemerské Michalovce * Gemerský Jablonec * Gortva * Hajnáčka * Hnúšťa * Hodejov * Hodejovec * Horné Zahorany * Hostice * Hostišovce * Hrachovo * Hrušovo * Hubovo * Husiná * Ivanice * Janice * Jesenské * Jestice * Kaloša * Kesovce * Klenovec * Kociha * Konrádovce * Kráľ * Kraskovo * Krokava * Kružno * Kyjatice * Lehota nad Rimavicou * Lenartovce * Lenka * Lipovec * Lukovištia * Martinová * Neporadza * Nižný Skálnik * Nová Bašta * Orávka * Ožďany * Padarovce * Pavlovce * Petrovce * Poproč * Potok * Radnovce * Rakytník * Ratkovská Lehota * Ratkovská Suchá * Riečka * Rimavská Baňa * Rimavská Seč * Rimavská Sobota * Rimavské Brezovo * Rimavské Janovce * Rimavské Zalužany * Rovné * Rumince * Slizké * Stará Bašta * Stránska * Studená * Sútor * Šimonovce * Širkovce * Španie Pole * Štrkovec * Tachty * Teplý Vrch * Tisovec * Tomášovce * Uzovská Panica * Valice * Včelince * Večelkov * Veľké Teriakovce * Veľký Blh * Vieska nad Blhom * Vlkyňa * Vyšné Valice * Vyšný Skálnik * Zacharovce * Zádor * Žíp == Lähteet == Luokka:Slovakian piirit Luokka:Banská Bystrican alue
Aleksei Šmitov

Aleksei Mihailovitš Šmitov (; s. 8. lokakuuta 1957 Moskova) on venäläinen urkuri ja säveltäjä.Шмитов Алексей Михайлович СОЮЗ КОМПОЗИТОРОВ РОССИИ Šmitov valmistui Moskovan konservatoriosta vuonna 1982 opiskeltuaan Tatjana Nikolajevan pianoluokalla ja Leonid Roismanin urkuluokalla. Hän osallistui myös sellaisten eurooppalaisten urkureiden kuin Leo Krämerin, Ludger Lohmannin, Harald Vogelin, Guy Bovet'nShmitov, Alexey (1957–) Edition Tilli ja Hans Fagiuksen pitämille mestarikursseille. Šmitov oli neuvostoaikana maansa ensimmäinen urkuri, joka palkittiin kansainvälisessä kilpailussa (toinen palkinto, Speyer, Länsi-Saksa, 1987).ALEXEY SHMITOV Mariinsky Theatre Šmitov on konsertoinut eri puolilla Venäjää. Lisäksi hän on tehnyt esiintymisiä Suomessa, Alankomaissa, Saksassa, Isossa-Britanniassa, Ranskassa, Italiassa, Sveitsissä, Portugalissa, Israelissa, Libanonissa, Syyriassa, Bulgariassa, Puolassa, Ukrainassa ja Valko-Venäjällä sekä Baltian, Etelä-Kaukasian ja Keski-Aasian maissa. Šmitovin ohjelmisto ulottuu barokkimusiikista 2000-luvun ohjelmistoon. Kapellimestareita, joiden kanssa hän on tehnyt yhteistyötä, ovat olleet Vladimir Jurowski, Mihail Pletnev, Vladislav Tšernušenko, Saulius Sondeckis ja Vladimir Begletsov. Šmitov on tehnyt lukuisia levytyksiä, joista useissa hänen kanssaan on soittanut sellisti Aleksandr Zagorinski. Levytettyyn ohjelmistoon on kuulunut muiden muassa Charles-Marie Widorin, Robert Schumannin, Johann Sebastian Bachin, Sergei Rahmaninovin, Edison Denisovin, Alexandre Tansmanin, César Franckin ja Claude Debussyn teoksia. Vuosina 2000–2005 Šmitov toimi professorina Damaskoksessa, johon hän itse perusti arabimaailman ensimmäisen urkuluokan. Sittemmin hän on opettanut Moskovan konservatoriossa. Hän on myös istunut tuomarina kilpailuissa Venäjällä ja muualla. Säveltäjänä Šmitov on laatinut muun muassa kamariorkesterimusiikkia sekä vokaali- ja urkuteoksia. Hänestä tuli Venäjän säveltäjäliiton jäsen vuonna 2008. == Lähteet == Luokka:Venäläiset urkurit Luokka:Venäläiset säveltäjät Luokka:Vuonna 1957 syntyneet Luokka:Elävät henkilöt
Videopelivuosi 2022

__NOTOC__ Videopelivuosi 2022 käsittelee vuoden 2022 aikana julkaistuja videopelejä ja videopelimaailman merkittäviä tapahtumia. == Tapahtumia == * 21.–25. maaliskuuta - Game Developers Conference * 4.–7. elokuuta - Assembly Summer 2022 järjestettiin Helsingissä. * 15.–18. syyskuuta - Tokyo Game Show === Peruttuja tapahtumia === * Electronic Entertainment Expo on peruttu vuodelta 2022 sekä paikallisena että digitaalisena etätapahtumana. ==Laitteistojulkaisuja== * Steam Deck * Playdate == Videopelijulkaisuja == === Tammikuu === * 20. tammikuuta - Tom Clancy's Rainbow Six Extraction === Helmikuu === * 4. helmikuuta - Dying Light 2 * 11. helmikuuta - Lost Ark * 17. helmikuuta - Total War: Warhammer III * 18. helmikuuta - Horizon Forbidden West * 25. helmikuuta - Elden Ring === Maaliskuu === * 1. maaliskuuta - Shadow Warrior 3 * 3. maaliskuuta - Babylon's Fall * 4. maaliskuuta - Gran Turismo 7 * 4. maaliskuuta - Triangle Strategy * 18. maaliskuuta - Stranger of Paradise: Final Fantasy Origin === Huhtikuu === * 27. huhtikuuta - Vampire: The Masquerade - Bloodhunt === Toukokuu === * 6. toukokuuta - Poppy Playtime - Chapter 2. * 26. toukokuuta - Sniper Elite 5 === Heinäkuu === * 28. heinäkuuta - Digimon Survive === Elokuu === * 23. elokuuta - Saints Row * 25. elokuuta - Soul Hackers 2 === Syyskuu === * 8. syyskuuta - Steelrising * 15. syyskuuta - Trinity TriggerJP * 19. syyskuuta - Return to Monkey Island * 22. syyskuuta - DioField Chronicle * 29. syyskuuta - Valkyrie Elysium === Lokakuu === * 25. lokakuuta - Gotham Knights * 27. lokakuuta - Star Ocean: The Divine Force * 28. lokakuuta - Bayonetta 3 === Marraskuu === * 9. marraskuuta - God of War: Ragnarök * 11. marraskuuta - Tactics Ogre: Reborn * 15. marraskuuta - Bendy and the Dark Revival === Joulukuu === * 1. joulukuuta - Samurai Maiden * 2. joulukuuta - Marvel's Midnight Suns * 12. joulukuuta - Project: Playtime ==Lähteet== Luokka:Videopelivuodet *
Sidiki Dembélé

Sidiki Dembélé (20. maaliskuuta 1921 San – 26. marraskuuta 1983 Bamako) oli malilainen kirjailija. Maanviljelijäperheeseen syntynyt Dembélé kävi alakoulun Sanissa, yläkoulun Bamakossa ja William Ponty -koulun Dakarissa. Hän palveli toisen maailmansodan aikana armeijassa ja työskenteli sen jälkeen posti- ja lennätinlaitoksen virkailijana. Dembélé osallistui Rassemblement démocratique africain -puolueen perustamiseen ja toimitti sen Réveil-lehteä vuosina 1946–1954. Hän oli Ranskan Länsi-Afrikan posti- ja lennätintyöntekijöiden liiton pääsihteeri vuosina 1948–1954 ja Norsunluurannikon posti- ja lennätintyöntekijöiden liiton sekä ”autonomisten ammattiliittojen keskusjärjestön” pääsihteeri vuosina 1954–1959. Dembélé nimitettiin Malin liittovaltion tiedotus- ja yleisradiojohtajaksi vuonna 1960. Liittovaltion hajottua hänestä tuli Malin radion johtaja. Vuosina 1967–1968 Dembélé toimi maan tiedotus- ja yleisradiolaitoksen pääjohtajana ja sen jälkeen posti- ja lennätinlaitoksen päätarkastajana. Dembélén pääteos on afrikkalaista sivistyneistöä kriittisesti kuvaava romaani Les Inutiles (1960), joka sai Norsunluurannikon kirjallisuuspalkinnon. Hän on kirjoittanut myös muutamia näytelmiä ja kuunnelman. ==Lähteet== Luokka:Malilaiset kirjailijat Luokka:Vuonna 1921 syntyneet Luokka:Vuonna 1983 kuolleet
Naoki Kodaka

on japanilainen videopelimusiikkisäveltäjä, joka työskenteli Sunsoftilla. Nykyään hän opettaa musiikkia useissa yliopistoissa ja säveltää ajoittain. Kodaka opetteli pianonsoittoa lapsena mutta lopetti harjoittelun seitsenvuotiaana, koska piti enemmän populaarimusiikin soittamisesta. Hän jatkoi lukiossa klassisen musiikin opintojaan ja valmistui Aichi-prefektuurin taideyliopistosta pääaineenaan säveltäminen. Valmistuttuaan hän tuotti lyhyen aikaa musiikkia radioon ja televisioon. Sunsoft palkkasi Kodakan pelimusiikkisäveltäjäksi, koska tämän tiedettiin viettävän paljon aikaa pelihalleissa. Kodaka tunnetaan parhaiten seuraavien pelien musiikista: Journey to Silius, Batman: The Video Game (NES- ja Mega Drive -versiot), Blaster Master, Gremlins 2: The New Batch, Albert Odyssey -sarja ja Super Fantasy Zone.Naoki Kodaka Video Game Credits and Biography - MobyGames Häntä avustivat NES-projekteissa lähes aina musiikkiohjelmoijat Nobuyuki Hara, Shinichi Seya ja joskus Naohisa Morota. Yleensä Kodaka sävelsi kappaleet perinteiselle nuottiviivastolle, jolta ääniohjelmoijat sovittivat ne NES:ille. Kodaka lopetti pelimusiikin säveltämisen vuonna 2002 ja alkoi opettaa Nagoyan musiikkiyliopistossa säveltämistä, sovittamista ja tuottamista. Myöhemmin hän ryhtyi lisäksi opettamaan Daidon yliopistossa musiikin teoriaa ja tietokonemusiikkia. ==Sävellykset== *Atlantis no Nazo (Famicom, 1986)Atlantis no Nazo – VGMdb *Dead Zone (Famicom Disk System, 1986)Dead Zone – VGMdb *The Wing of Madoola (Famicom, 1986)The Wing of Madoola – VGMdb *Nazoler Land (Famicom Disk System, 1987) *Shanghai (Famicom, 1987)Shanghai – VGMdb *Spy Hunter (NES, 1987) *Ripple Island (NES, 1988)Ripple Island – VGMdb *Freedom Force (NES ja Nintendo VS. System, 1988) *Blaster Master (NES, 1988) *Nankin no Adventure (Famicom Disk System, 1988) *Platoon (NES ja Nintendo VS. System, 1988) *Fester's Quest (NES, 1989) *Batman: The Video Game (NES, 1989) *Batman: The Video Game (Mega Drive, 1990) *Journey to Silius (NES, 1990) *Nantettatte!! Baseball (Famicom, 1990) *Gremlins 2: The New Batch (NES ja Game Boy, 1990) *Ufouria: The Saga (NES, 1991) *Super Spy Hunter (NES, 1991) *Batman: Return of the Joker (NES, 1991) *Batman: Return of the Joker (Mega Drive, 1992) *Super Fantasy Zone (Mega Drive, 1992) *Albert Odyssey (Super Famicom, 1993)Albert Odyssey – VGMdb *Sugoi Hebereke (SNES, 1994) *Albert Odyssey II (Super Famicom, 1994)Albert Odyssey 2 – VGMdb *Albert Odyssey: Legend of Eldean (Saturn, 1996) *Out Live: Be Eliminate Yesterday (PlayStation, 1997) ==Lähteet== ==Aiheesta muualla== * Naoki Kodakan kotisivu Luokka:Videopelimuusikot Luokka:Japanilaiset säveltäjät Luokka:Syntymävuosi puuttuu Luokka:Elävät henkilöt
Kolme jalokiveä

Kolme jalokiveä () on keskeinen käsite buddhalaisuudessa. Sillä viitataan kolmeen asiaan, joista buddhalaisten odotetaan hakevan turvaa (sanskritiksi शरण, śaraṇa). Nimitys jalokivi perustuu siihen, että näitä kolmea pidetään buddhalaisuuden välttämättöminä elementteinä. Kolme jalokiveä ovat: * Buddha (opettaja) * Dharma (opetukset) * Sangha (yhteisö) == Turvan hakeminen == Lähes kaikissa buddhalaissa yhteisöissä on olemassa tietty seremonia, jossa henkilö toteaa julkisesti hakevansa turvaa kolmesta jalokivestä, eli liittyvänsä buddhalaiseen uskoon. Tavoitteena ei buddhalaisten mukaan ole tavoitella mitään yliluonnollista voimaa, joka pelastaisi henkilön, vaan tunnustaa uskovansa, seuraavansa Buddhaa sekä tämän opetuksia ja toimivansa buddhalaisessa yhteisössä. Yleisesti käytetään seuraavaa julistusta: Paaliksi (translitteroitu) Suomeksi Buddham saranam gacchami Haen turvaa Buddhasta Dhammam saranam gacchami Haen turvaa Dharmasta Sangham saranam gacchami Haen turvaa Sanghasta Vajrayana-buddhalaisuudessa turvaudutaan toisinaan Buddhan sijaan myös lamaan eli opettajaan. == Galleria == Tiedosto:Triratna black.jpg|Kolmea jalokiveä kuvaava symboli Tiedosto:State emblem of Mongolia.svg|Kolme jalokiveä kuvattuna Mongolian vaakunassa Tiedosto:Buddhist Temple Triratna Triple Gem Tianjin.jpeg|Kolme jalokiveä kuvattuna kiinalaisessa temppelissä == Lähteet == Luokka:Buddhalaisen filosofian termit
Maps (Lesley Royn kappale)

Maps on irlantilaisen laulajan Lesley Royn esittämä kappale, jolla hän edusti Irlantia vuoden 2021 Eurovision laulukilpailussa, Rotterdamissa. Kappale jäi ensimmäisen semifinaalin viimeiseksi. == Lähteet == Luokka:Irlannin euroviisuedustuskappaleet Luokka:Vuoden 2021 euroviisuedustuskappaleet
Kolme olemassaolon merkkiä

Kolme olemassaolon merkkiä (sanskritiksi त्रिलक्षण, trilakṣaṇa) on buddhalainen käsite. Näiden tunnistaminen on osa buddhalaisten tavoittelemaa valaistumista eli nirvanaa. Kolme olemassaolon merkkiä ovat: * Anicca (pysymättömyys) * Dukkha (kärsimys) * Anatta (minuudettomuus) Kolme merkkiä koskevat kaikkea olemista. Niiden ei kuitenkaan katsota olevan asia, johon buddhalaisen pitää uskoa; tärkeämpää on hyödyntää niitä itsetutkistelussa. Jotkut opettajat lisäävät neljänneksi merkiksi myös nirvanan. Pyrrhonismin ajatusten on arveltu saaneen innoitusta kolmesta olemassaolon merkistä, sillä Pyrrhon matkasi Aleksanteri Suuren mukana Intiaan tämän sotaretkillä. == Lähteet == Luokka:Buddhalaisen filosofian termit
Matti Paajanen

Matti Paajanen (1. toukokuuta 1810 Antrea – 1874 Jääski) Geni: Matti Matinpoika Paajanen Viitattu 20.2.2021. oli suomalainen maanviljelijä ja valtiopäivämies. Paajasen vanhemmat olivat Matti Juhonpoika Paajanen ja Anna Paavontytär Vepsä ja puoliso Anna Amalia Aqvilander. Lautamies, herastuomari Paajanen oli talonpoikaissäädyssä Jääsken tuomiokunnan edustaja valtiopäivillä 1863–1864. Hän oli valtiopäivillä lakivaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1810 syntyneet Luokka:Vuonna 1874 kuolleet
Karl Anshelm Packalén

Karl Anshelm Packalén (21. huhtikuuta 1845 Karkku – 1. elokuuta 1900 Karkku) Geni: Carl Anshelm Carlsson Packalén Viitattu 20.2.2021. oli suomalainen liikemies, maanviljelijä ja valtiopäivämies. Packalénin vanhemmat olivat Carl Kristian Packalén ja Eva Sofia Sneck ja puoliso Anna Katarina Tuomaantytär Rautajoki. Ratsutilallinen Packalén oli myös kunnallismies ja harjoitti laajaa puutavarakauppaa. Hän oli jäsen suuren adressin lähetystössä ja talonpoikaissäädyssä Tyrvään tuomiokunnan edustaja valtiopäivillä 1891 ja 1897. Vuonna 1891 hän oli säädyn yksityisen valitusvaliokunnan jäsen ja vuonna 1897 talousvaliokunnan varajäsen. Hän kuului vuoden 1899 suureen lähetystöön Karkun edustajana.Päiviö Tommila: Suuri adressi, s. 305. WSOY, 1999. == Lähteet == Luokka:Suomalaiset maanviljelijät Luokka:Suomalaiset liikemiehet Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1845 syntyneet Luokka:Vuonna 1900 kuolleet
Juhana Paganus

Juhana Paganus (1828–1901) oli suomalainen maanviljelijä ja valtiopäivämies. Talollinen, lautamies Juhana Paganus Jaakkimasta oli talonpoikaissäädyssä Kurkijoen tuomiokunnan edustaja valtiopäivillä 1872. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1828 syntyneet Luokka:Vuonna 1901 kuolleet
Pekka Paganus

Pekka Paganus (1821–1877) oli suomalainen maanviljelijä ja valtiopäivämies. Talollinen, rokonpanija Pekka Paganus Sortavalasta oli talonpoikaissäädyssä Sortavalan tuomiokunnan edustaja valtiopäivillä 1872. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1821 syntyneet Luokka:Vuonna 1877 kuolleet
Jaakko Pahkamaa

Jaakko Pahkamaa (Sassi, Sikala) (27. heinäkuuta 1824 Olhava – 29. syyskuuta 1904 Alatornio) Geni: Jaakko Jaakonpoika Sassi Viitattu 20.2.2021. oli suomalainen maanviljelijä, uskonnollinen vaikuttaja ja valtiopäivämies. Jaakko Pahkamaan vanhemmat olivat Jaakko Pekanpoika ja Reetta Henrikintytär Sassi ja puolisot Eva Maria Sassi ja Anna Wuornos. Pahkamaa oli maanviljelijä, mutta tuli tunnetuksi myös lestadiolaisuuteen vaikuttaneena puhujana. Hän oli talonpoikaissäädyssä Tornion tuomiokunnan edustaja valtiopäivillä 1877–1878. Pahkamaa oli valtiopäivillä säädyn yksityisen valitusvaliokunnan ja lisätyn valitusvaliokunnan jäsen. == Lähteet == Luokka:Suomalaiset maanviljelijät Luokka:Suomalaiset uskonnolliset vaikuttajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1824 syntyneet Luokka:Vuonna 1904 kuolleet
Proantosyanidiinit

Proantosyanidiinit eli kondensoituneet tanniinit ovat kasvien tuottamia, useista flavonoidiyksiköistä koostuvia fenoliyhdisteitä. Proantosyanidiinien hydrolyysi hapon vaikutuksesta johtaa värillisten antosyanidiinien muodostumiseen. Proantosyanidiinit reagoivat proteiinien tai muiden typpipitoisten orgaanisten yhdisteiden kanssa, mikä voi johtaa tanniini- proteiini-kompleksien saostumiseen, . Proantosyanidiineista nopeimmin elimistöön imeytyviä ovat ne, jotka kuuluvat monomeereihin, dimeereihin tai trimeereihin. Jotkut muuntuvat elimistössä fenolihapoiksi. Suositeltava päivittäinen annos protoantosyanidiinien saamiseksi on noin 150-300 milligrammaa. Näitä ravintoaineita sisältävät useat marjat, hedelmät ja vihannekset sekä kasvien siemenet ja kukat sekä useiden puiden kuori. Niitä sisältävät muun muassa pähkinät, kaakao ja kaneli. == Lähteet == Luokka:Fenolit
Abraham Patja

Abraham (Abram) Patja (13. huhtikuuta 1843 Muolaa – 1910) Geni: Herastuomari Abraham Matinpoika Patja Viitattu 20.2.2021. oli suomalainen maanviljelijä ja valtiopäivämies. Patjan vanhemmat olivat Matti Abraminpoika Patja ja Anna Juhontytär Majuri. Lautamies, herastuomari ja kunnallismies Patja oli talonpoikaissäädyssä Äyräpään tuomiokunnan edustaja valtiopäivillä 1888. Hän oli lisätyn valtionvarainvaliokunnan, suostuntavaliokunnan ja rikoslakivaliokunnan varajäsen. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1843 syntyneet Luokka:Vuonna 1910 kuolleet
Gabriel Paunonen

Gabriel Paunonen (1823 Juva – 27. kesäkuuta 1899 Juva) oli suomalainen maanviljelijä ja valtiopäivämies. Ratsutilallinen Paunonen oli kunnallismies, joka teki myös useita lahjoituksia Juvan kunnan hyväksi. Hän oli talonpoikaissäädyssä Juvan tuomiokunnan edustaja valtiopäivillä 1872 ja 1882. Paunonen oli 1872 talousvaliokunnan varajäsen ja 1882 laki- ja talousvaliokunnan jäsen. Myös hänen poikansa Georg Wilhelm Paunonen oli valtiopäivämies. == Lähteet == Luokka:Suomalaiset maanviljelijät Luokka:Suomalaiset lahjoittajat Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1823 syntyneet Luokka:Vuonna 1899 kuolleet
Georg Wilhelm Paunonen

Georg Wilhelm Paunonen (1863 Juva – 23. huhtikuuta 1926 Juva) oli suomalainen maanviljelijä ja valtiopäivämies. Paunosen isä oli maanviljelijä, valtiopäivämies Gabriel Paunonen. Hänen puolisonsa oli opettaja Selma Paunonen (k. 1939). Ratsutilallinen Georg Wilhelm Paunonen oli isänsä tavoin kunnallismies. Hän oli talonpoikaissäädyssä Juvan tuomiokunnan edustaja valtiopäivillä 1904–1905 ja 1905–1906. == Lähteet == Luokka:Suomalaiset maanviljelijät Luokka:Suomen suuriruhtinaskunnan talonpoikaissäädyn valtiopäivämiehet Luokka:Vuonna 1863 syntyneet Luokka:Vuonna 1926 kuolleet
Maps

Maps tai MaPs voi tarkoittaa seuraavia: * Maps, Maroon 5:n kappale vuodelta 2014 * Maps, Lesley Royn kappale, Irlannin edustaja Eurovision laulukilpailussa 2021 * MaPS, Maskun Palloseura, suomalainen jalkapalloseura * Google Maps, Googlen karttapalvelu.
Splatoon (pelisarja)

Splatoon on Nintendon kehittämä ja julkaisema kolmannen persoonan ammuntapelisarja. == Pelit == * Splatoon (2015) * Splatoon 2 (2017) * Splatoon 3 (2022) == Muu media == Pelisarjaan perustuen on tehty muun muassa manga- sarja sekä konsertti lapsille. == Splatfest == Splatfest on peliin liittyvä tapahtuma Japanissa, jossa pelaajat valitsevat kahdesta joukkueesta.https://splatoonwiki.org/wiki/Splatfest == Lähteet == == Aiheesta muualla == * Pelisarja MobyGamesissä
Çine

Çine on piirikunta Turkin Aydınin maakunnassa. Vuoden 2019 väestönlaskennassa Çinen väkiluku oli 49 339. ==Lähteet== ==Aiheesta muualla== Luokka:Aydınin maakunnan piirikunnat